WWW – Kouevuur
April 4, 2012 Son
Dis Facebook, en dis Twitter
Pinterest en blogs
Daar’s YouTube, Google plus
Mxit en Skype
Chat sites en BBM
Woorde in die ruimte in
Weggewaai in www
Kuberseks, ruimte soene
Niks werklik nie, niks tasbaar nie
Geen warm lippe, geen lyfkontak
Net koue, kliniese ronde gesiggies
wat soen en druk en tong uitsteek en oë rol
So word die mure om ons hoër
die kokonne dikker
die eensaamheid eensamer.
Niemand sien meer die seer in ander oë
want ons wis mekaar uit
met die druk van ‘n knoppie
tot die volgende leë, koue hello
van agter ‘n vierkantige wegkruipplek.
Previous Post Dis veel meer as net ‘n tjoklit hasie.
Next Post Die anonieme ek sê
20 thoughts on “WWW”
April 17, 2012 om 10:35 vm
Eish Son!. Wat ‘n hartkloppie deel ons nou…ja…in cyberspace….
…my pastoor het eenkeer gesê…’vandag kan mens selfs kerk toe gaan sonder om jou rekenaar te verlaat!’
Eish eish eish! Want hier sit ek al weer by die rekenaar, besig om jou te leer ken 😛
April 16, 2012 om 11:22 vm
dis ‘n baie baie mooi gedig die.
April 16, 2012 om 4:14 nm
April 9, 2012 om 10:38 vm
Son, jy raak ‘n belangrike waarheid aan in hierdie skrywe van jou. Ek dink, soos in alles in die lewe, is balans seker die antwoord. As mens nie mensself beperk en dissiplineer nie, dan sluk die Net jou heel in.
April 5, 2012 om 6:51 nm
April 5, 2012 om 9:07 vm
Dit raak nogals erg om te probeer “by bly” by alles. Mens moet maar selektief jou keuses maak en vrede hê met dit wat jou verby gaan.
April 5, 2012 om 5:34 vm
Goed gesê, maar miskien net ‘n biekie eensydig. Daar is dit wat goed is aan www ook. Dit wat nie tasbaar is nie, is net so werklik soos dit wat is.
April 4, 2012 om 11:11 nm
WWW – werklike ware waarneming. Baie goeie stuk Son.
April 4, 2012 om 10:22 nm
Oe jaaaa!! Stem 100 % saam!
Ek haat dit om alewig ‘beskikbaar’ te wees…hierdie nuwe fone is ‘n onding, seg ek. Skype, GTalk, WhatsAp, smse, e-mails en wat nog – alles bereik jou terwyl jy probeer om jou alledaagse lewe te lewe. Ek het die meeste goeters afgesit. Gee my die creeps. Die sad ding is, ek sou dit graag wou aanhe vir as my geliefde met my wil kontak maak, maar mense dink mos as jou liggie groen brand, is dit ‘n ope uitnodiging om te begin klets. 😯
April 4, 2012 om 4:33 nm
Dis waar, Son. Niks kom by gewone, outydse menslike kontak nie. Maar ek dink vir baie eensames is kontak op die www aansienlik beter as geen kontak nie.
April 4, 2012 om 4:10 nm
Ek het lanklaas iets so waar gelees as hierdie.
My menslike kontak is minimaal – altyd net cyberkuiertjies.
partykeer verkies ek dit so, ander kere voel dit leeg en koud.
Maar ek kan dit beter hanteer as iemand in cyberspace my weggooi – ontruim hulle net uit my elektroniese lewe uit.
Wat regte mense aanbetref – nie so maklik nie – en daai seer bly lank.
April 4, 2012 om 3:19 nm
April 4, 2012 om 3:13 nm
“Weggewaai in www”
April 4, 2012 om 12:19 nm
April 4, 2012 om 11:42 vm
Sorry, it was meant to be a *warm hug for you*
April 4, 2012 om 11:41 vm
This is so perfectly written son. We have to remember that behind every nic, there’s a real person.
*Warn hug for you*
April 4, 2012 om 11:35 vm
Tegnologie het sy voordele en nadele. Dit is onteenseglik in ons bestaan verweef en gaan volgens alle aanduidings ‘n al groter rol speel. Like it or not, dit is wat dit is.
Wanneer die rare geleentheid homself wel voordoen om “facetime” met iemand te kan hê en daardie persoon is die heeltyd vasgenael aan sy/haar i-whatever of e-watsenaam, dit is dan wat my sin vir humor, wet en orde baie vinnig dun raak. Uitwissing is dan definitief op die kaarte, old school.
April 4, 2012 om 11:27 vm
En daar is werk vir jou op my blog…
April 4, 2012 om 11:22 vm
What’s App? Whats Up?
April 4, 2012 om 10:56 vm
Mooi geskryf Son! Dis hoe ek voel oor Facebook. Twitter wil ek nie eers gebruik nie en nouja, Pinterest sien ek is maar net soos Facebook. Ek geniet WordPress egter vreeslik baie en die mense wat gereeld by my kuier is vriendelik, liefdevol en belangstellend en dis meer as wat ek van die mense kan sê wat hier om my bly. 🙂
Lekker daggie vir jou hoor!